Shirakayf yaponiyalik robotning hazili yoqmagani uchun uni pachoqladi

Yaponiyaning Iokosuka shahrida yashovchi 60 yoshli Kiiti Isikava SoftBank’ning mahalliy bo‘limlaridan birida ishlovchi Pepper (“Qalampir”) laqabli robotning pachog‘ini chiqardi. Unga dunyoda birinchi his-hayajonni payqay oladigan robotning hazili yoqmagan emish. Bu haqda The Japan Times ma’lum qildi, deya xabar beradi “Nur.kz”.

“Qalampir” shirakayf  yaponiyalikka aynan nima degani noma’lum, ammo hazili unga qimmatga tushdi: 1,6 ming dollar turadigan robot tiklab bo‘lmaydigan holatga kelgan. Isikava politsiya xodimlari tomonidan qo‘lga olindi.
O‘ziga murojaat etgan insonni ovozi va yuz ifodasiga qarab, his-hayajonini aniqlay oladigan robot 2014-yil yozida ilk bor namoyish etilgan va oradan bir yil o‘tib, sotuvga chiqqandi.